In nomine summe et individue Trinitatis. Notum sit omnibus fidelibus christianis, quod nos fratres, Ardanius et Gerlannus, Dei amore ducti, ob remissionem peccatorum nostrorum, donamus de nostra hereditate Deo et sanctis ejus apostolis Petro et Paulo, et ad locum Cluniacum, hoc est unum boscum, quem vocant Deveneis, partem scilicet nostram quam in ipso habemus, atque unum campum juxta ipsum jacens. Terminatur a mane via publica, a meridie terra Sanctæ Mariæ, a sero terra Richardi, ab ipsa terra Sancti Pancratii. Sunt autem he res site in pago Matisconense, in villa Pradilis vocabulo. Facimus autem donationem hanc pro animæ nostræ et omnium parentum nostrorum remedio. S. Ardanii et Gerlanni fratrum, qui hanc donationem fecerunt et firmare rogaverunt. S. Arnulfi. S. Vuichardi.